  

**Občina Šmartno pri Litiji, Javni zavod Bogenšperk in Knjižnica Litija**

**objavljajo**

**11. FOTOGRAFSKI NATEČAJ z naslovom**

**DOM**

Spoštovani fotografi, fotografinje, ljubiteljice in ljubitelji fotografije –

tudi letos razpisujemo natečaj, s katerim odpiramo prostor ustvarjalnosti za vse generacije in vas vabimo k sodelovanju.

Iščemo avtorske fotografije, ki bodo odražale različne poglede na temo DOM. Motivi so lahko intimne, simbolne ali družbene narave. Fotografija lahko temo obravnava osebno, družinsko, arhitekturno, socialno, kritično ali domišljijsko.

Kaj vam pomeni DOM? Je to kraj, v katerem živite? Občutek varnosti, topline in pripadnosti? So to spomini, predmeti, obrazi, ki vas navdajajo z domačnostjo?

**NAMEN**Namen natečaja jespodbuditi ustvarjalnost in pokazati, kako si v času kompleksnih izzivov od politične polarizacije, globalne migracije do zaznanega pomanjkanja skupnih vrednot različne generacije predstavljajo pojem doma. Obenem je namen natečaja tudi vzgajati, navdihovati in izobraževati zainteresirane ustvarjalce na področju fotografske umetnosti.

**FOTOGRAFSKE DELAVNICE**

V ta namen bodo v okviru natečaja organizirane fotografske delavnice, ki jih bo vodil profesionalni fotograf Matevž Paternoster, med drugim tudi predavatelj kreativne fotografije na Fakulteti za aplikativne vede v Ljubljani. Datumi delavnic bodo objavljeni naknadno. Vsi zainteresirani nam lahko pošljete prijave tudi na elektronski naslov: info@bogensperk.si (v Zadevo sporočila napišite: *Prijava na fotografsko delavnico*).

1. **RAZPISNI POGOJI**

Na fotografskem natečaju lahko sodelujejo amaterski in profesionalni fotografi avtorskih fotografij (v nadaljevanju avtorji) iz Slovenije, razen članov komisije tega natečaja.

Udeleženci lahko sodelujejo v eni od treh starostnih kategorij:

* Osnovnošolci
* Mladi do vključno 29. leta
* Starejši
1. **PRIJAVA NA NATEČAJ**

Avtor lahko sodeluje **z največ tremi (3) fotografijami** v barvni ali črno beli tehniki.

Velikost digitalne oblike fotografije **naj ustreza velikosti formata A3.** Pri oddaji fotografij bodite pozorni na razmerje stranic 4:3 in primerno resolucijo 300 dpi.

Na poslane fotografije ni dovoljeno dodajati podpisa ali kakršnegakoli znaka (logotipa) avtorja, niti datuma posnetka fotografije.Obdelava fotografij z računalniškimi programi za delo s fotografijami ni dovoljena, razen manjših korekcij barv, nivojev, osvetlitev in kontrastov. Obdelava nikakor ne sme vplivati na vsebino fotografije.

Vsaka prijava na fotografski natečaj mora vsebovati polne podatke o avtorju. Vsi podatki o avtorju in fotografiji naj bodo zapisani na **Prijavnici na fotografski natečaj**. Fotografij, ki ne bodo opremljene z zgoraj navedenimi podatki, komisija ne bo ocenjevala. K vsaki fotografiji je potrebno pripisati kraj, kjer je bila posneta, naslov in kratek opis fotografije.

**AVTORSKE PRAVICE**

Sodelujoči na fotografskem natečaju se s prijavo obveže, da so fotografije v celoti avtorsko delo sodelujočega oz. ima zanje avtorske pravice, da fotografija še ni bila nikjer objavljena ter da ima dovoljenje objavljati posnetek morebitnih oseb na sliki.. Odgovornost vsakega udeleženca je, da zagotovi, da vse fotografije, ki jih predloži, ne kršijo avtorskih pravic tretjih oseb ali zakona. Udeleženci jamčijo, da so prijavljene fotografije njihovo delo in da imajo v lasti njihove avtorske pravice. Izključne avtorske pravice za vsa dela v tem natečaju so last avtorja fotografij. Avtor z oddajo del na razstavo soglaša z razpisnimi pogoji in s tem, da se njegovi osebni podatki uporabijo za namene obveščanja in objavljanja o razstavi. Z oddajo prijave avtor soglaša in potrjuje, da lahko organizator njegova dela uporabi za potrebe in promocijo natečaja in občine Šmartno pri Litiji (objave v katalogu razstave, predstavitvah, razstavi, video projekcijah, člankih, občinskem časopisu, internetnih straneh ali drugih tiskanih in elektronskih medijih, s katerimi upravljajo Občina Šmartno pri Litiji, Javni zavod Bogenšperk in Knjižnica Litija) brez predhodnega dovoljenja ali plačila avtorju.

Organizator in naročnik fotografskega natečaja bosta v vseh objavah navajala avtorje fotografij.

S prijavo na natečaj vsak sodelujoči sprejema pravila in pogoje sodelovanja na fotografskem natečaju.

Fotografije pošljite skupaj s prijavnico v digitalni obliki v JPG, JPEG formatu ali na USB ključu na naslov:

Javni zavod Bogenšperk, Staretov trg 25, 1275 Šmartno pri Litiji ali po elektronski pošti na naslov: **rezervacije@bogensperk.si**s pripisom »Za fotografski natečaj – kategorija: vpis kategorije«.

1. **IZBOR FOTOGRAFIJ**

Med vsemi prispelimi fotografijami bo tričlanska strokovna komisija, ki jo določijo organizatorji natečaja, izbrala fotografije, ki bodo predstavljene na razstavi v Krajevni knjižnici Šmartno v mesecu novembru.

Komisija ne bo obravnavala prispelih del, ki ne bodo ustrezala razpisnim pogojem.

Komisija bo pri ocenjevanju prispelih del upoštevala ustvarjalno in kritično stališče, tehnično dovršenost, izpovednost in izvirnost del ter estetska merila in skladnosti fotografskih motivov z razpisano temo. Vse odločitve komisije so dokončne in nepreklicne.

1. **ROK ZA ODDAJO FOTOGRAFIJ**

Rok za oddajo je 15. oktober 2025.

1. **NAGRADE**

Vsi udeleženci natečaja prejmejo priznanja. Ocenjevalna komisija bo v vsaki kategoriji podelila tudi 3 nagrade.

V kategoriji »osnovnošolci«: 1. mesto: mini instant fotoaparat

 2. mesto: stojalo in držalo z LED svetilko za telefon

 3. mesto: knjižna nagrada

V kategoriji »mladinski fotograf«: 1. mesto: mini dron

 2. mesto: zunanji disk za shranjevanje fotografij

 3. mesto: knjižna nagrada

V kategoriji odrasli fotografi: 1. mesto: denarna nagrada 300 €

 2. mesto: denarna nagrada 200 €

 3. mesto: denarna nagrada 100 €

Vrednost nagrade je predstavljena v neto znesku.

*Davčne obveznosti*

*Organizator bo za denarne nagrade, katerih vrednost presega 42 €, plačal akontacijo dohodnine. V ta namen je nagrajenec dolžan pred prejetjem nagrade izpolniti in podpisati pisno izjavo, s katero soglaša, da zanjo organizator plača akontacijo dohodnine, znesek pa se prejemniku šteje v davčno osnovo. Morebitna doplačila dohodnine v skladu z letno dohodninsko odločbo gredo v breme nagrajenca.*

Nagrajenci bodo nagrade lahko prevzeli na uradni razglasitvi nagrajenih fotografij

(razstava). Pri osebnem prevzemu lahko nagrajenec nagrado prevzame ob predložitvi osebne izkaznice in obvestila o nagradi. Prevzem nagrade je možen do konca meseca decembra 2025. Po poteku omenjenega datuma se nagrade ne podeli, nagrajenec pa izgubi

pravico zahtevati nagrado.

Prispele fotografije ostanejo shranjene pri organizatorju, ki jih te uporablja za promocijo

občine z navedbo avtorstva.

1. **DODATNE INFORMACIJE**

Razpis natečaja in prijavnica sta dostopni na spletnih straneh Knjižnice Litije, Javnega zavoda Bogenšperk in Občine Šmartno.

Več informacij:

Tatjana Polanc Kolander rezervacije@bogensperk.si 041 703 992

Sonja Perme sonja.perme@gmail.com 041 258 237

1. **MLADOLETNI FOTOGRAFI**

Še posebej vabimo, da se natečaja in fotografskih delavnic **udeležijo osnovnošolci, dijaki (do 18. leta) ter mladi (do 29. leta)** . V primeru mladoletnosti je potrebno ob prijavi priložiti soglasje staršev ali zakonitega skrbnika. Mladoletna oseba lahko nagrado prevzame le ob pisni privolitvi staršev ali skrbnika.

Organizator si pridržuje pravico do spremembe datumov.

**Vljudno vabljeni k sodelovanju!**